Id-Deputat Nazzjonalista Claudette Buttigieg staqsiet lill-Ministru għall-Familja u s-Solidarjetà Soċjali min huma l-persuni li jagħtu konsulenza legali lill-Ministeru. Mill-kuntratti li tpoġġew fuq il-Mejda tal-Kamra jirriżulta li l-Viċi Kap tal-Partit Laburista Toni Abela qiegħed jitħallas €17,500 eskluża l-VAT għal perjodu ta' sena mill-istess Ministeru. Dr. Juliana Scerri Ferrante qed titħallas €14,500 eskluża l-VAT għal perjodu ta' sena fuq konsulenzi legali għaċ-Child Advisory Bord. Dr. Angele Rapa u Dr. Tania Farrugia qed jitħalsu €11.65 fis-siegħa eskluża l-VAT għal perjodu ta' sena. Dr Ray Zammit qed jitħallas €8,385 fis-sena għal żmien indefinit filwaqt li d-ditta legali Iuris Malta qed titħallas €35,593 eskluża l-VAT għal perjodu ta' tliet snin f'konsulenza. Mill-mistqosija Parlamentari li saret mid-Deputat Nazzjonalista Jason Azzopardi lill-Prim Ministru Joseph Muscat jirriżulta li Toni Abela qed jagħmel ukoll xogħol ta' konsulenza legali u politika fl-Uffiċċju tal-Prim Ministru. Toni Abela tħallas servizz ta' internet u mowbajl għal dan ix-xogħol filwaqt li mit-tweġiba jirriżulta li Charles Stafrace qed joffri konsulenza fuq riżorsi umani fejn qiegħed jitħallas €21,158 għal sena kif ukoll internet u mowbajl. .td_uid_3_5ee4e34e3861f_rand.td-a-rec-img{text-align:left}.td_uid_3_5ee4e34e3861f_rand.td-a-rec-img img{margin:0 auto 0 0} #td_uid_4_5ee4e34e388c8 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/Konsulenti-80x60.jpg) 0 0 no-repeat} 1 minn 1